Polititzacions del malestar sorgeix de la voluntat d'aprofundir en altres maneres de gestionar el malestar des dels processos creatius configurant un itinerari articulat per diverses experiències artístiques que perfilen el malestar a partir de la seva dimensió política, col·lectiva, i tornant a la societat el que invisibiliza.
En la societat actual, el malestar es tracta, principalment, des de la psiquiatria i la psicologia conductista, que augmenten la medicalització dels neguits i en propicien una gestió passiva.
Davant aquesta progressiva alienació, que s'articula des de les institucions hegemòniques, l'art es pot transformar en una via per cercar altres maneres de relacionar-se amb la inquietud, per assumir un rol actiu i responsable cap a la pròpia realitat.
Aquests processos creatius per gestionar el malestar, treballats mitjançant una dimensió individual i col·lectiva, participativa i política, mostren com l'art és un instrument per canalitzar els conflictes.
La relació entre el que és íntim i el que és públic, vinculat al germen «d'allò que és personal és polític» i a «l'ètica de la cura», connecta amb la creació «d'altres maneres» de gestionar i polititzar el malestar des de la creació i potenciant així un pensament crític.
Aquesta mostra proposa una aproximació a diversos projectes i accions que ja s'han dut a terme dels artistes Francesc Abad, Nora Ancarola i Marga Ximénez, Pep Dardanyà, Domènec, Núria Güell, Josep-Maria Martín, Pilar Millán, Matilde Obradors, Carlos Pina, María Ruido i Eulàlia Valldosera per tal d'exposar i compartir la gestió del desassossec, de la vulnerabilitat, des de diversos prismes.
En tots aquests projectes són essencials el procés, el compromís i una dimensió col·laborativa.
Les propostes de Rufino Mesa, Virginia García del Pino i del col·lectiu Enmedio han estat produïdes per Arts Santa Mònica amb la col·laboració de Bòlit en el marc del projecte Polititzacions del malestar.
- Mòdul d'atenció personalitzada.
- Menjar sardines crues per aquests mons de Déu (Vestir-nos elegants. per cruspir cadàvers).
18.00 h Presentació del projecte de Josep-Maria Martín.
19.00 h Diàleg entre Núria Güell i J. M. Minguet.
12.00 h Aula Oberta, diàleg sobre Heterònims.
A càrrec de Nora Ancarola, Maia Creus, Daniel Gasol, Laia Manonelles i Laura Mercader.
18.00 h Presentació del projecte d'Eulàlia Valldosera.
Universitat de Barcelona, Facultat de Geografia i Història, Departament d'Història de l'Art, aula 311.
Ulla Blanca Lima i Nora Ancarola amb la col·laboració de Xavi Sert i Letícia Rodríguez.
19.00h Cloenda: taula rodona de presentació del llibre Polititzacions del malestar.
Nora Ancarola, Daniel Gasol i Laia Manonelles, editors del llibre; Tania Alba, professora d'història de l'art de la Universitat de Barcelona i autora d'un dels textos de la publicació; i Laura Huerga, editora de l'editorial Raig verd.
Polititzacions del malestar: el llibre.
L'exposició romandrà tancada per la tarda els dies que coincideixi amb altres activitats del centre:
Polititzacions del malestar és un projecte creat i coordinat per Nora Ancarola, Daniel Gasol i Laia Manonelles Moner
Processos creatius i experiències compartides
Execució i presentació del projecte